**Oznamovanie protispoločenskej činnosti**

Dňa 1. 1. 2015 nadobudol účinnosť zákon č. 307/2014 Z.z o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov (ďalej len „zákon“).

Na základe §11 ods. 3 zákona, v obci plní úlohy zodpovednej osoby **hlavný kontrolór**. Vzhľadom na novú povinnosť hlavného kontrolóra – prijímanie podnetov o protispoločenskej činnosti na úrovni obce a organizácii v jej zriaďovateľskej pôsobnosti, oznamujem spôsoby ohlasovania podnetov na protispoločenskú činnosť:

Podnet možno podať písomne, ústne do záznamu, telefaxom alebo elektronickou poštou.

* Písomný podnet sa podáva zodpovednej osobe alebo do podateľne zamestnávateľa: **Obec Žehra, č. 104, 053 61 Žehra** v uzatvorenej obálke s označením **„Podnet pre hlavného kontrolóra – neotvárať“**, ktorá je povinná doručený podnet bezodkladne odovzdať zodpovednej osobe.
* Podanie podnetu ústnou formou do záznamu možno uskutočniť prostredníctvom zodpovednej osoby.
* Podanie podnetu elektronickou formou je možné uskutočniť na adresu zodpovednej osoby: **kontrolor@obeczehra.sk**

Podnety prijaté prostredníctvom telefaxu alebo elektronickou poštou, ktoré prijala osoba odlišná od zodpovednej osoby, je táto osoba povinná bezodkladne postúpiť na vybavenie zodpovednej osobe.

**Podnetom** je:

a) oznámenie vrátane anonymného oznámenia, ktorým sa rozumie uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť alebo prispelo k objasneniu závažnej protispoločenskej činnosti alebo k zisteniu alebo usvedčeniu jej páchateľa,

b) neanonymné podanie fyzickej osoby o inej protispoločenskej činnosti, ako je závažná protispoločenská činnosť, o ktorej sa osoba dozvedela v súvislosti s výkonom svojho zamestnania, povolania, postavenia alebo funkcie.

**Závažnou protispoločenskou činnosťou** je niektoré z nasledujúcich protiprávnych konaní:

1. niektorý z trestných činov poškodzovania finančných záujmov Európskych spoločenstiev podľa [§ 261 až § 263 Trestného zákona](http://www.epi.sk/Main/Default.aspx?Template=%7E/Main/TArticles.ascx&zzsrlnkid=19647913&phContent=%7E/ZzSR/ShowRule.ascx&RuleId=0&FragmentId1=4779139&FragmentId2=4779155),
2. trestný čin machinácie pri verejnom obstarávaní a verejnej dražbe podľa [§ 266 Trestného zákona](http://www.epi.sk/Main/Default.aspx?Template=%7E/Main/TArticles.ascx&zzsrlnkid=19647913&phContent=%7E/ZzSR/ShowRule.ascx&RuleId=0&FragmentId1=4779180&FragmentId2=4779190),
3. niektorý z trestných činov zneužívania právomoci verejného činiteľa alebo marenie úlohy verejným činiteľom,
4. niektorý z trestných činov korupcie podľa Trestného zákona (prijímanie úplatku, podplácanie, nepriama korupcia, volebná korupcia),
5. trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky alebo
6. správny delikt, za ktorý možno uložiť pokutu s hornou hranicou vo výške najmenej 50 000 eur.

Spôsoby podávania podnetov na protispoločenskú činnosť musia byť zverejnené a pre všetkých zamestnancov prístupné obvyklým a bežne dostupným spôsobom.

Možnosť ohlasovať protispoločenskú činnosť priamo orgánom činným v trestnom konaní týmto nie je dotknutá.

Radoslav Ščuka

hlavný kontrolór obce

‑­ !"#‑­ !" $!!" %$ &%#­‑# ' ‑%   
# & ‑­ !" $ ()' \* +,-  
.  
 $ !#&"/  
#$  
 ' /"$ ‑­0­1"2  
% $#$ "$ 3" ‑­0­4#­'&% #  
 ‑$ #­‑# ­$ ! ­5 !& $ '' ­)$‑2' #6 ‑7 %'% #6 / "